
“NË EMËR TË REPUBLIKËS SË SHQIPËRISË”

Gjykata Kushtetuese e Republikës së Shqipërisë, e përbërë nga:
Fehmi Abdiu,		Kryetar i Gjykatës Kushtetuese
Gjergj Sauli,		Anëtar  i	  ““
Zija Vuci,		Anëtar  i	  ““
Kristofor Peçi,		Anëtar  i	  ““
Petrit Plloçi,		Anëtar  i	  ““ 
Tefta Zaka,		Anëtar  i	  ““
Sokol Sadushi,		Anëtar  i	  ““
Kujtim Puto,		Anëtar  i	  ““
Alfred Karamuço,	Anëtar  i	  ““ 

me sekretare Arbenka Lalica, më datë 6.7.2001, mori në shqyrtim në seancë gjyqësore me dyer të hapura çështjen nr.83 Akti që i përket:
KËRKUES:  FILIP ÇAKULI, kandidat për deputet në zonën zgjedhore nr.100, 
përfaqësuar  nga avokat Virgjil Karaj.
SUBJEKTE TË INTERESUAR: 
1. KOMISIONI QENDROR I ZGJEDHJEVE, përfaqësuar nga zoti Sokol Lamaj. 
2. STEFAN ÇIPA, në mungesë.
3. ANDREA MIÇO, në mungesë.
4. KOMISIONI I ZONËS ZGJEDHORE NR.100, përfaqësuar nga Resmi Iljazi.

O B J E K T I:

Shfuqizimi i vendimit nr.932, datë 28.6.2001 të Komisionit Qendror të Zgjedhjeve.

GJYKATA KUSHTETUESE,

pasi dëgjoi relatorin e çështjes Alfred Karamuço, kërkuesin dhe përfaqësuesin e tij, përfaqësuesit e subjekteve të interesuara dhe analizoi çështjen në tërësi,

V Ë R E N:

Kërkuesi Filip Çakuli ka kërkuar shfuqizimin e vendimit nr.932, datë 28.6.2001 të Komisionit Qendror të Zgjedhjeve, si dhe përsëritjen e zgjedhjeve në zonën zgjedhore nr.100.
Gjatë shqyrtimit gjyqësor, kërkuesi deklaroi personalisht para Gjykatës se heq dorë nga kërkesa e tij.
Në këto kushte çështja duhet të pushohet.

PËR KËTO ARSYE:

Gjykata Kushtetuese e Republikës së Shqipërisë, në mbështetje të nenit 131/e të Kushtetutës; nenit 72 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, si dhe neneve 113 e 141 të Kodit Zgjedhor, njëzëri, 

V E N D O S I:

- Pushimin e çështjes.
- Ky vendim është përfundimtar, i formës së prerë dhe hyn në fuqi menjëherë.


